ทองปิดบวก 6.9 ดอลล์
สัญญาทองคำตลาดนิวยอร์กปิดบวก 6.9 ดอลล์ หลังตัวเลขจ้างงานสหรัฐสดใส
7 ส.ค. 2555

สัญญาทองคำตลาดนิวยอร์กปิดบวก 6.9 ดอลล์ หลังตัวเลขจ้างงานสหรัฐสดใส
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 6.9 ดอลลาร์ หรือ 0.43% ปิดที่ 1,616.2 จุด หลังจากเคลื่อนตัวในช่วง 1,605.30-1,618.40 ดอลลาร์
สัญญาทองคำยังคงเคลื่อนไหวเหนือระดับ 1,600 ดอลลาร์ต่อเนื่องจากวันศุกร์ เพราะได้แรงหนุนจากการพุ่งขึ้นของตลาดหุ้นนิวยอร์ก และหลังจากกระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรเพิ่มขึ้น 163,000 ตำแหน่งในเดือนก.ค. สูงกว่าที่นักวิเคราะห์คาดว่าจะเพิ่มขึ้น 100,000-150,000 ตำแหน่ง
นอกจากนี้ สัญญาทองคำยังได้รับปัจจัยบวกจากสกุลเงินดอลลาร์สหรัฐที่อ่อนค่าลง เนื่องจากการอ่อนค่าของดอลลาร์ทำให้สัญญาสินค้าโภคภัณฑ์มีราคาถูกลงสำหรับนักลงทุนที่ถือสกุลเงินอื่นๆ